**ΠΡΟΣΚΛΗΣΗ ΕΚΠΑΙΔΕΥΤΙΚΩΝ ΠΟΥ ΜΕΤΑΤΆΧΘΗΚΑΝ ΣΤΗ Δ.Δ.Ε. Β’ ΑΘΗΝΑΣ ΓΙΑ ΔΗΛΩΣΗ ΛΕΙΤΟΥΡΓΙΚΩΝ ΚΕΝΩΝ**

Καλούνται οι εκπαιδευτικοί οι οποίοι μετατάχθηκαν στη Δ.Δ.Ε. Β’ Αθήνας βάσει της υπ’ αριθμ. 88494/Ε2/04-08-2023 Υ.Α. (ΦΕΚ 2043, τεύχος Γ’, 2023) να δηλώσουν τα λειτουργικά κενά της από 11-8-2023 Πρόσκλησης δήλωσης λειτουργικών κενών. (επισυνάπτονται η πρόσκληση με τα συνημμένα σε αυτή αρχεία).

Επισημαίνεται ότι «σε περίπτωση που οι ίδιες θέσεις ζητούνται από περισσότερους υποψήφιους προτιμώνται κατά σειρά όσοι έχουν τις περισσότερες μονάδες τοποθέτησης από οικογενειακούς λόγους, συνυπηρέτηση και εντοπιότητα, όπως αυτές καθορίζονται από τις διατάξεις που ισχύουν για τις μεταθέσεις και τοποθετήσεις εκπαιδευτικών» (υπ’ αριθμ. 100252/Ε2/12-8-2021 εγκύκλιος με θέμα: «Οδηγίες για την προσωρινή τοποθέτηση των νεοδιόριστων εκπαιδευτικών της Γενικής Εκπαίδευσης και των μεταταγμένων εκπαιδευτικών». Καλούνται συνεπώς οι ανωτέρω εκπαιδευτικοί να προσκομίσουν δικαιολογητικά από τα οποία να προκύπτουν οι μονάδες από οικογενειακούς λόγους, συνυπηρέτηση και εντοπιότητα, σύμφωνα με τα προβλεπόμενα στην υπ’ αριθμ.126437/Ε2/14-10-2022 εγκύκλιο μεταθέσεων.

Από Τμήμα Α’ Διοικητικού

|  |
| --- |
|  |